b'\n_START_ARTICLE_\nFastings skanse\n_START_PARAGRAPH_\nFastings skanse er mindre skanse oppf\xc3\xb8rt p\xc3\xa5 nordvestsiden av Kr\xc3\xa5ker\xc3\xb8y. Skansen skulle v\xc3\xa6re flankest\xc3\xb8tte for Huth fort, som ligger p\xc3\xa5 s\xc3\xb8ndre Kj\xc3\xa6rringholmen, eller Huth-holmen i Glommas vestre l\xc3\xb8p. Skansen er oppf\xc3\xb8rt med en lav mur i kvaderstein med en voll over. Den ble oppf\xc3\xb8rt i 1807 med plass for 3 kanoner. Arbeidet ble utf\xc3\xb8rt under kapteinl\xc3\xb8ytnant Thomas Fasting, en sj\xc3\xb8offiser som hadde deltatt i slaget p\xc3\xa5 K\xc3\xb8benhavns red i 1801. _NEWLINE_Skansen finnes fortsatt, men er sv\xc3\xa6rt overgrodd. Fasting skanse og Huth fort med aktivitene rundt disse, har gitt navn til en rekke veier i n\xc3\xa6rheten av anleggene: Fastings vei, Huths plat\xc3\xa5, Mineveien, Fregattveien og Korvettveien.'